Дзяржаўная установа адукацыі

“Сярэдняя школа № 3 г. Смалявічы”

**Урок беларускай літаратуры ў 4 класе по тэме:**

“Скланенне прыметнікаў множнага ліку.

Канчаткі прыметнікаў у назоўным  і вінавальным склонах”

                                           Настаўнік пачатковых класаў

Гнедая Ларыса Генадзьеўна

2021

**Тып урока: урок вывучэння новага матэрыялу.**

**Мэта:**знаёмства з напісаннем склонавых канчаткаў прыметнікаў   множнага ліку на аснове аналізу табліц.

**Задачы:**

 стварыць умовы для фарміравання навыку работы з табліцамі скланення прыметнікаў;

вучыць фармуляваць  вывад аб асаблівасцях скланення прыметнікаў ў множным ліку на аснове аналізу табліц;

практыкаваць у напісанні склонавых канчаткаў прыметнікаў з апорай на табліцу;

стварыць умовы для выпрацоўкі  навыкаў арганізацыі працы: работы ў парах; аналіз асабістых дасягненняў у працэсе вывучэння тэмы;

садзейнічаць выхаванню любові да роднай мовы, вучыць адчуваць яе прыгажосць, правільна карыстацца ёю.

**Абсталяванне:**табліца скланення прыметнікаў адзіночнага  і множнага ліку, карткі са слупкамі слоў для работы ў парах, малюнкі з краявідамі Беларусі.

**Ход урока**

**1. Арганізацыйны момант. Стварэнне мывацыі.**

 Я вельмі хачу, каб урок атрымаўся цікавым, пазнавальным, каб мы  разам паўтарылі і замацавалі тое, што ўжо ведаем аб прыметніку і  адкрылі на карце вялікага свету

**2. Актуалізацыя ведаў**

         Каб добра ведаць сваю мову трэба любіць сваю Радзіму.    Паслухайце, аб чым распавядае ***Я. Жабко***  у сваім вершы

***Да апошня бярозкі ...***

Ты такі ненаглядны —

Мой радзімы куточак зямлі.

Ты такі ненаглядны —

Край, дзе крылы ўзнімаюць буслы,

Дзе асколачкам неба

Васілёк у мірным полі цвіце

І ля кожнай хацінкі

Прыгажуня бяроза расце,

Край азёраў глыбокіх

І чаромхавых белых завей,

Ідэалаў высокіх,

Працавітых і шчырых людзей.

Тут з адкрытай душою

Запрашаюць гасцей у свой дом.

Тут накормяць, напояць,

Абагрэюць сардэчным цяплом.

-Якая галоўная думка верша?

Я прапаную падчас стаць мастакамі. Але маляваць вы будзеце не фарбамі, а словамі. Неабходна стварыць карціну аб нашай Радзіме, ужываючы словы той часціны мовы, якую  зараз вывучаем. Словы можна ўзяць як з верша, такі свае словы прыдумаць.

*(Ненаглядная, сінявокая, зялёная,вясновая,чаромхавая, лепшая, белая, шчырая, прыгожая, лясная, працавітая, шчодрая, шчаслівая)*

- Якая часціна мовы дапамагла нам стварыць карціну?

А зараз давайце ўспомнім, што нам ужо вядома пра прыметнік. (З якой часцінай мовы часцей за ўсё звязана ў сказе? Як змяняецца? Як вызначыць род, лік, склон прыметніка?)

- Успомніце  склонавыя пытанні прыметнікаў у адзіночным ліку. (*Апора  на табліцу*)

Н. скл.  які?  якая? якое?

Р. скл.  якога? якой?

Д. скл.  якому? якой?

В. скл.  які? якога?якую? якое?

Т. скл.  якім? якой?

М. скл. аб якім? на якой?

- Чаму у некаторых склонах два пытанні?

- Скланенне якіх прыметнікаў мы не вывучалі?

- Сфармулюйце  тэму сённяшняга ўрока**. (Скланенне прыметнікаў у множным ліку)**

- На ўроку мы не толькі  будзем працаваць над тэмай  “Скланенне прыметнікаў у множным ліку”, але пастараемся  пашыраць свой слоўнікавы запас, будзем вучыцца граматна пісаць і развіваць  вусную мову.

 **3. Чыстапісанне**

І і   ы   Я я   ыя  ія

- Як гэтыя літары  іх спалучэнні можна суаднесці з тэмай урока? (Спалучэнні ***ія, ыя***  як канчаткі прыметнікаў).

**4. Арфаграфічная хвілінка**

   Чытаю словазлучэнні, дзеці запісваюць іх у сшытках. Адзін вучань працуе каля дошкі, устаўляючы прапушчаныя літары.

*Блакітн…неба,, блакітн… вочы, саснов… бары, з..лёны  лу.., гарач…  сонца, пал..выя кветкі, ш..рокая дарога, пралі..ны дож…, …ёмныя    вочы.*

Вучні правяраюць, выпраўляюць, калі ёсць, памылкі і тлумачаць напісанне слоў.

   Ля дошкі   працуе наступны вучань.

 - Вызначце лік прыметнікаў.

 -У прыметніках адзіночнага ліку вызначце склон і абазначце канчаткі.

 - У якіх прыметніках мы не выдзялялі канчатак? Якая асаблівасць аб’ядноўвае  іх?

**5. Фізкультхвілінка для вачэй.**

**6. Вывучэнне новага матэрыялу.**

 Такім чынам, мы падышлі да вывучэння новай тэмы, якую вы ўжо вызначылі “Скланенне прыметнікаў у множным ліку”.

- Якія задачы мы будзем вырашаць на сённяшнім уроку? (Вучыцца скланяць прыметнікі множнага ліку, правільна пісаць іх канчаткі. Правільна вызначаць склон прыметнікаў множнага ліку.)

- Перад намі таксама стаіць задача: вызначыць, а ці змяняюцца прыметнікі множнага ліку па родах?

**Работа з падручнікам.**

           Практыкаванне  № 49  стар.30

- Давайце разгледзім табліцу ў гэтым практыкаванні.

- Як скланяюцца прыметнікі ў множным ліку?

- Якія яны маюць канчаткі?

 Вучні запаўняюць табліцу канчаткаў прыметнікаў множнага ліку, якая размешчана на дошцы.

- Паглядзіце на нашу табліцу і скажыце, якія канчаткі маюць прыметнікі множнага ліку

         ў  назоўным  склоне?

       - у  родным  склоне?

       - у  вінавальным  склоне?

       - у  месным  склоне?

 - Параўнайце  канчаткі прыметнікаў і адкажыце:

  -  На што падобныя склонавыя канчаткі прыметнікаў множнага ліку? (на  канчаткі склонавых пытанняў)

 - Ці змяняюцца прыметнікі множнага ліку па родах?

- Які вывад мы можам зрабіць аб змяненні прыметнікаў ў множным ліку,   абапіраючыся на нашу табліцу?

- Давайце праверым правільна мы зрабілі вывад ці не. Знайдзіце ў падручніку вывад  пасля табліцы ў практыкаванні 51 і прачытайце    яго.

**7. Замацаванне новага матэрыялу**

**Работа з падручнікам**.

Спісванне і сінтаксічны разбор сказаў. Вызначэнне склону прыметнікаў, абазначэнне іх канчаткаў (практ. 50, с. 30—31).

 Знаёмства з выпадкамі супадзення форм назоўнага і вінавальнага склонаў прыметні каў  у форме множнага  ліку  ў працэсе аналізу інфармацыі рубрыкі «Завяжы вузялок!» (с. 31).

Чытанне верша. Гутарка па змесце. Выбарачнае спісванне. Вызначэнне склону пры-мет н каў у форме множнага ліку (практ. 51, с. 31).

         Чытанне тэксту. Гутарка па змесце. Выбарачнае спісванне. Вызначэнне ліку і склону прыметнікаў, дапісванне іх канчаткаў.

**8.Фізкультхвілінка**

         Вусныя  выказванні  вучняў  пра  правілы збору грыбоў (практ. 52, с. 32)

Выкананне практыкавання  52  на стар.29.  Прачытайце, што трэба зрабіць.(Франтальная работа над практыкаваннем).

**9.Работа ў парах па картках**

 На кожнай парце, ёсць картка са слупкамі слоў. Трэба суаднесці слова з пэўнай часцінай мовы.

Франтальная праверка складзеных спалучэнняў слоў.

**10.Вынік урока**

        -Што вы для сябе адкрылі новага сёння на ўроку?

**11. Рэфлексія**

 Давайце ацэнім сваю работу на ўроку, карыстаючыся сказамі:

               “Я працаваў …”

               “У мяне атрымалася …”

               “Засталося незразумелым …”

 Вось і скончыўся ўрок нашай працы, дзякуй усім за працу. Выстаўляем адзнакі за ўрок.

         **12. Дамашняе заданне**

Практыкаванне 53,  стар.33.